AAV บวกแรงกว่า 4% โบรกฯ เชียร์ซื้อ วางเป้า6.70บ. คาดงบฯQ1โตแกร่ง รับยอดผู้โดยสารพุ่ง
AAV บวกแรงกว่า 4% โบรกฯ เชียร์ซื้อ วางเป้า 6.70 บ. คาดงบฯ Q1 โตแกร่ง รับยอดผู้โดยสารพุ่ง ล่าสุด ณ เวลา 16.14 น. อยู่ที่ 5.80 บาท บวก 0.25 บาท หรือ 4.50% สูงสุดที่ 5.85 บาท ต่ำสุดที่ 5.55 บาท ด้วยมูลค่าซื้อขาย 68.06 ล้านบาท
30 เม.ย. 2561

ผู้สื่อข่าวรายงานว่า ราคาหุ้น บริษัท เอเชีย เอวิเอชั่น จำกัด (มหาชน) หรือ AAV ล่าสุด ณ เวลา 16.14 น. อยู่ที่ 5.80 บาท บวก 0.25 บาท หรือ 4.50% สูงสุดที่ 5.85 บาท ต่ำสุดที่ 5.55 บาท ด้วยมูลค่าซื้อขาย 68.06 ล้านบาท

โดย บล.ฟิลลิป ( ประเทศไทย) ระบุในบทวิเคราะห์ แนะนำ “ซื้อ” AAV ราคาเป้าหมาย 6.70 บาท/หุ้น โดยคาดไตรมาส 1/61 กำไรสุทธิโต 33.3%  เทียบจากปีก่อน จากผู้โดยสารเพิ่มขึ้นและรายได้เฉลี่ย/ตั๋วฟื้นตัว และยังคงคาดการณ์กำไรสุทธิปี 2561 ที่ 1,870 ล้านบาท
โดยเปิดเส้นทางบินใหม่ 7 เส้นทาง และเพิ่มความถี่ใน 11 เส้นทาง อย่างไรก็ตาม มีการยกเลิกไป 3 เส้นทาง เพื่อบริหารการใช้เครื่องบินให้เหมาะสม
ขณะที่ผู้โดยสารโต 16.2% ที่ 5.64 ล้านคน ทำให้ load factor อยู่ที่ 91% จาก 89% ส่วนรายได้เฉลี่ย/ตั๋วคาดจะโต 3% เป็น 1,616 บาท ฟื้นตัวทั้งในและต่างประเทศ รายได้บริการเสริม/คนคาดที่ 325 บาท จึงมีรายได้รวมที่ 10,946 ล้านบาท โต 19.6%  เทียบจากปีก่อน ต้นทุนคาดเพิ่มขึ้น 17.9% เทียบจากปีก่อน จากปริมาณการใช้และราคาน้ำมันที่เพิ่มขึ้น รวมถึงฝูงบินใหญ่ขึ้น แต่เงินบาทที่แข็งค่าได้ช่วยไว้ส่วนหนึ่ง SG&amp;A โตตามกำลังการผลิตที่เพิ่มขึ้นและคาดมีกำไรอัตราแลกเปลี่ยนที่ 107 ล้านบาท
ส่วนแนวโน้มไตรมาส 2/61 ยังดีทั้งจากยอด booking และการท่องเที่ยวในช่วงเทศกาลสงกรานต์ แม้ราคาน้ำมันที่พุ่งขึ้นจะกดดันการดำเนินงานอยู่บ้างครึ่งหลังปี 61 จะรับเครื่องอีก 4 ลำ จากไตรมาส 1/61 ที่รับ 3 ลำ เป็น 63 ลำ การดำเนินงานครึ่งหลังปี 61 น่าจะยังคงแข็งแรงอยู่